  Виталий Пронин Юрттэт висъяське выль сэреглы кулэяськисьтэм ветеранъёслы но, ожысь инвалидъёслы но, соослэн пал кылем кышнооссылы но.Со пӧлысь 403-езлы улон инты басьтыны сертификат висъямын ни, та дырлы 3 мурт черодзэ вите на.Юрттэт висъяське выль сэреглы кулэяськисьтэм ветеранъёслы но, ожысь инвалидъёслы но, соослэн пал кылем кышнооссылы но. Улон интызэс тупатъяны соослы кылем арын висъяськиз быдэн 10 сюрс манетэн. Но тамында уксёен сэрегедлэсь кытӥзэ гинэ меда выльдод? Шумпотымон: та юрттэтлэн быдӟалаез туэ йылоз.Калыкез утён, семья но демография политикая ужпумъёсъя министр Ольга Корепанова ивортэмъя, Быдӟым ожысь ветеранъёслы улон интызэс тупатъяны висъяськоз 80 сюрс манетозь, пал кылем кышнооссылы - 30 сюрс манетозь. Та юрттэтлэн быдӟалаез котькуд адямилы пӧртэм луыны быгатоз. Угось лыдэ басьтӥськоз, макем зол тупатъямез кулэ улон сэрег. Та уж оскемын муниципал кылдытэтъёслы: отысь специалистъёс мӧйыос доры коркае вуылозы.Та юрттэтлы республикалэн бюджетаз чакламын 13 миллион манет. Муниципал кылдытэт, лэсьтӥськонъя огазеяськон но ветеран куспын огкыл тупатӥськоз. Ремонт лэсьтэм огазеяськонлы уксё вуоз быдэстэм ужзэ чаклам бере гинэ. Та уксёен ӧсъёсты, укноосты выльдыны, газ, ву но шуныт сётӥсь гумыосты воштыны, нош нимаз коркалэсь липетсэ, фундаментсэ тупатъяны луоз. Министр Ольга Корепанова пусйиз: февраль куспын вань кулэ луись документъёс кутэмын луозы, озьыен, мӧйыослэсь куриськонъёссэс кутозы ни март толэзьыен.Быдӟым ож вакытэ концлагерьёсын пукемъёслы Германия 2 но ӝыны сюрс евро (213 сюрс манет) компенсация тырыны дась, соос та вакытэ лулоесь на ке. Соосты утчаны выриськомы военкоматъёс пыр. Жаляса верано, одӥг муртэ но шедьтыны ӧйлась на, шуиз О. Корепанова.Елена Никитина Туспуктӥз А. Горбунов  